Maria Efimova ċemplitli minn payphone fil-ħabs tan-nisa f'Ateni dalgħodu, biex f'isimha nirringrazzja lil dawk kollha li appoġġjawha u għadhom qed jappoġġjawha. Qaltli li ġiet infurmata bil-messaġġi ta' kuraġġ mill-bidu li nżammet f' Malta u barra minn Malta, u li tixtieq turi lil kulħadd kemm tħossha grata għal dan. Talbitni wkoll nirringrazzja speċifikament lil ulied Daphne Caruana Galizia ta' kemm jaħsbu fiha u jappoġġjawha f'dawn iż-żminijiet. Staqsejtha dwar il-kundizzjonijiet li qed tgħix fihom waqt li miżmuma l-ħabs. "Mhux tajjeb wisq. Imma ninsab tajba. Qed jimxu sew miegħi hawn," qalet. "Imma jien m'iniex xi hero. Għejejt. Ilha għaddejja wisq dil-istorja. Ma nafx kemm se nkampa." Maria Efimova issa ilha taħrab minn vilifikazzjoni organizzata u mobilizzata għal iktar minn 10 xhur. Meta rrapportat lill-Pilatus Bank mal-Awtoritajiet Maltin talli ma ħallashiex, spiċċajt taffaċċa azzjoni legali kontriha fejn ġiet akkużata li b'miżapproprjazzjoni (ta' flus). Meta mal-Maġistrat tal-Inkjesta kixfet dak li kienet taf dwar dak li kien għaddej fil-Pilatus Bank, sfat attakkata mill-midja organizzata tal-Partit Laburista, kellha teżilja ruħha u tinħeba, inħareġ mandat internazzjonali għall-arrest tagħha, sar minn kollox biex jeqirduha permezz ta' kampanja ta' vilifikazzjoni f'Ċipru u issa tinsab il-ħabs tistenna d-deċiżjoni dwar it-talba ta' Malta għall-estradizzjoni tagħha. Maria Efimova qaltli li se tipprova żżomm soda sakemm tistenna li d-deċiżjoni dwar id-destin tagħha tinqata' Qatli li l-ħin tagħha għat-telefonati huwa limitat, imbagħad qatgħet il-linja. Previous: Edward Zammit Lewis: Ali Sadr kien mgħobbi biss bi ħwejjeġ tal-ilbies Next: Meta Edward Zammit Lewis ħallas miljun ewro lill-kumpanija tal-ajru li ġġorr il-bagalji ... bil-ħwejjeġ window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Maria Efimova mill-ħabs: "Irringrazzja lil kull min qed jappoġġjani. Għejejt. Ma nafx kemm se nkampa."